เป็นสาขาของข้าวซอยลำดวนฟ้าฮ่าม (ฝั่งโรงเรียนปริ้นท์) ค่ะ ตั้งใกล้ๆกับร้านเฮือนเพ็ญ สาขาราชพฤกษ์ (ถ้ามาจากราชพฤกษ์ จะยูเทิร์นไกลมากๆค่ะ) มีที่จอดรถเป็นลานกว้าง เป็นร้านโล่งๆโปร่งๆ ไม้ไผ่ นึกว่าจะร้อนมาก แต่ก็ไม่ร้อนเท่าไหร่ค่ะ มีโซนให้นั่งหลายโซนอยู่ค่ะ มีเมนูชัดเจนบนโต๊ะ บอกทั้งเมนูภาษาไทย และ ภาษาอังกฤษ เห็นมีชาวต่างชาติมาทานหลายโต๊ะ
น้องสั่งข้าวซอยเต้าหู้มาทานค่ะ (สำหรับคนไม่ชอบเนื้อสัตว์) เห็นจะมีแต่ร้านนี้แหละค่ะ น่าทานเชียว
ตัวเองสั่งข้าวซอยลูกชิ้น(มีแต่ลูกชิ้นหมูนะคะ) ให้ลูกชิ้นเยอะมากค่ะ เข้มข้นดีค่ะ อร่อยดีทีเดียว สั่งหมูสะเต๊ะมาทานเล่น นุ่มดีค่ะ (หมดอย่างรวดเร็ว) เป็นตัวเลือกที่ดีสำหรับโซนแถวนี้ค่ะ